قرآن میں مذکور انبیاء

**قرآن میں مذکور انبیا** نبی کریم ﷺ نے انبیاء اور رسولوں کی تعداد کے بارے میں صحابہ کو بتایا۔ مسند احمد میں ابو ذر غفاری سے روایت ہے کہ انھوں نے عرض کیا: ’’یا رسول اللہ! رسولوں کی تعداد کتنی ہے؟‘‘ آپ ﷺ نے فرمایا: ’’تین سو تیرہ (313) کی کچھ زائد، بڑی تعداد میں۔‘‘

اور ابو امامہ باہلی کی روایت کے مطابق: ’’ابو ذر غفاری رضی اللہ عنہ کہتے ہیں: میں نے پوچھا: یا رسول اللہ! انبیاء کی مکمل تعداد کتنی ہے؟ آپ ﷺ نے فرمایا: ’’ایک لاکھ چوبیس ہزار (124,000)، ان میں سے رسول تین سو پندرہ (315) تھے، بہت بڑی جماعت۔‘‘

قرآن مجید میں پچیس (25) انبیا و رسولوں کا ذکر آیا ہے۔ ان میں سے اٹھارہ انبیا کا ذکر سورۃ الانعام میں ایک ہی جگہ آیا ہے اور باقی سات کا تذکرہ دیگر مختلف سورتوں میں موجود ہے۔ وہ انبیاء یہ ہیں: آدم علیہ السلام ، ہود علیہ السلام ، صالح علیہ السلام ، شعیب علیہ السلام ، ادریس علیہ السلام ، ذوالکفل علیہ السلام اور محمد صل اللہ علیہ وآلہ وسلم ۔ 

## انبیا سورہ انعام
سورۃ الانعام میں اٹھارہ انبیا و رسولوں کا ذکر آیا ہے اور وہ یہ ہیں: ابراہیم علیہ السلام ، اسحاق علیہ السلام ، یعقوب علیہ السلام ، نوح علیہ السلام ، داؤد علیہ السلام ، سلیمان علیہ السلام ، ایوب علیہ السلام ، یوسف علیہ السلام ، موسیٰ علیہ السلام ، ہارون علیہ السلام ، زکریا علیہ السلام ، یحییٰ علیہ السلام ، عیسیٰ علیہ السلام ، الیاس علیہ السلام ، اسماعیل علیہ السلام ، الیسع علیہ السلام ، یونس علیہ السلام اور لوط علیہ السلام ۔
جیسا کہ ذکر ہے ۔ 
﴿الَّذِينَ آمَنُوا وَلَمْ يَلْبِسُوا إِيمَانَهُمْ بِظُلْمٍ أُولَئِكَ لَهُمُ الْأَمْنُ وَهُمْ مُهْتَدُونَ ٨٢﴾
"وہ لوگ جو ایمان لائے اور اپنے ایمان کو ظلم (یعنی شرک) سے آلودہ نہیں کیا، انہی کے لیے امن ہے اور وہی ہدایت یافتہ ہیں۔"
﴿وَتِلْكَ حُجَّتُنَا آتَيْنَاهَا إِبْرَاهِيمَ عَلَى قَوْمِهِ نَرْفَعُ دَرَجَاتٍ مَنْ نَشَاءُ إِنَّ رَبَّكَ حَكِيمٌ عَلِيمٌ ٨٣﴾
"اور یہ ہماری دلیل تھی جو ہم نے ابراہیم کو اس کی قوم کے مقابلے میں دی، ہم جسے چاہتے ہیں درجے بلند کرتے ہیں، بیشک آپ کا رب حکمت والا، علم والا ہے۔"
﴿وَوَهَبْنَا لَهُ إِسْحَاقَ وَيَعْقُوبَ كُلًّا هَدَيْنَا وَنُوحًا هَدَيْنَا مِنْ قَبْلُ وَمِنْ ذُرِّيَّتِهِ دَاوُدَ وَسُلَيْمَانَ وَأَيُّوبَ وَيُوسُفَ وَمُوسَى وَهَارُونَ وَكَذَلِكَ نَجْزِي الْمُحْسِنِينَ ٨٤﴾
"اور ہم نے ابراہیم کو اسحاق اور یعقوب عطا کیے، ہم نے سب کو ہدایت دی اور اس سے پہلے ہم نے نوح کو ہدایت دی اور اس کی نسل میں داؤد، سلیمان، ایوب، یوسف، موسیٰ اور ہارون (کو بھی ہدایت دی) اور ہم نیکوکاروں کو اسی طرح جزا دیتے ہیں۔"
﴿وَزَكَرِيَّا وَيَحْيَى وَعِيسَى وَإِلْيَاسَ كُلٌّ مِنَ الصَّالِحِينَ ٨٥﴾
"اور زکریا، یحییٰ، عیسیٰ اور الیاس (کو بھی ہدایت دی)، یہ سب صالحین میں سے تھے۔"
﴿وَإِسْمَاعِيلَ وَالْيَسَعَ وَيُونُسَ وَلُوطًا وَكُلًّا فَضَّلْنَا عَلَى الْعَالَمِينَ ٨٦﴾
"اور اسماعیل، الیسع، یونس اور لوط (کو بھی) اور ہم نے ان سب کو جہان والوں پر فضیلت دی۔" [سورۃ الأنعام، آیات 82–86]
### قرآن میں مذکور دیگر سات انبیا علیہم السلام
باقی سات انبیا کا ذکر قرآن مجید میں مختلف سورتوں میں آیا ہے اور وہ درج ذیل ہیں:
1. آدم: ان کا ذکر سورۃ آل عمران میں آیا ہے:
"إِنَّ اللَّهَ اصْطَفَى آدَمَ وَنُوحًا"
"بے شک اللہ نے آدم اور نوح کو چن لیا"۔ (آل عمران: 33)
2. ہود: ان کا ذکر سورۃ ہود میں آیا ہے:
"وَإِلَىٰ عَادٍ أَخَاهُمْ هُودًا"
"اور عاد کی طرف ان کے بھائی ہود کو بھیجا"۔ (ہود: 50)
3. صالح: ان کا ذکر بھی سورۃ ہود میں ہے:
"وَإِلَىٰ ثَمُودَ أَخَاهُمْ صَالِحًا"
"اور ثمود کی طرف ان کے بھائی صالح کو بھیجا"۔(ہود: 61)
4. شعیب: ان کا ذکر سورۃ ہود میں آیا ہے:
"وَإِلَىٰ مَدْيَنَ أَخَاهُمْ شُعَيْبًا"
"اور مدین کی طرف ان کے بھائی شعیب کو بھیجا"۔ (ہود: 84)
5.6 ادریس اور ذوالکفل: ان دونوں کا ذکر سورۃ الأنبیاء میں آیا ہے:
"وَإِسْمَاعِيلَ وَإِدْرِيسَ وَذَا الْكِفْلِ ۖ كُلٌّ مِّنَ الصَّابِرِينَ"
"اور اسماعیل، ادریس اور ذوالکفل (کا بھی ذکر ہے)، یہ سب صبر کرنے والوں میں سے تھے"۔ (الأنبياء: 85)
7. محمد ﷺ: ان کا ذکر سورۃ آل عمران میں آیا ہے:
"وَمَا مُحَمَّدٌ إِلَّا رَسُولٌ قَدْ خَلَتْ مِن قَبْلِهِ الرُّسُلُ"
"اور محمد تو ایک رسول ہی ہیں، ان سے پہلے بھی بہت سے رسول گذر چکے ہیں"۔ (آل عمران: 144)
### قرآن مجید میں انبیا کے نام پر سورتیں
قرآن کریم میں چھ سورتیں ایسی ہیں جن کے نام انبیا علیہم السلام کے ناموں پر رکھے گئے ہیں اور وہ درج ذیل ہیں:
# . سورۃ محمد
# . سورۃ ابراہیم
# . سورۃ یوسف
# . سورۃ ہود
# . سورۃ نوح
# . سورۃ یونس
### عرب انبیا علیہم السلام
قرآن مجید میں جن پچیس انبیا کا ذکر آیا ہے، ان میں سے پانچ انبیا عرب تھے، یعنی ان کی زبان عربی تھی اور وہ جزیرہ عرب میں مبعوث ہوئے۔ وہ درج ذیل ہیں:
# . حضرت ہود علیہ السلام
# . حضرت صالح علیہ السلام
# . حضرت اسماعیل علیہ السلام
# . حضرت شعیب علیہ السلام
# . حضرت محمد ﷺ 




## حوالہ جات

زمرہ:انبیاء
زمرہ:مذہبی متون
زمرہ:اسلام
زمرہ:قرآن